Taalgebruik: visum(Foto: pixabay) Afrikaanssprekendes gebruik soms (verkeerdelik) die woord “visa” wanneer hulle eintlik “visum” bedoel. In Engels word die woord “visa” as die enkelvoud vir die Afrikaanse “visum” gebruik. Jy sal dus van ŉ visumaansoek, visumkantoor of visumvorm praat wanneer jy net vir een reisdokument aansoek doen. “Visa” in Afrikaans is die meervoud van “visum” en kan dus net in die konteks gebruik word waar meer as een visum ter sprake is. visum s.nw. [visums of visa] Amptelike stempel in ŉ paspoort as bewys dat dit gesien en in orde gevind is om aan die houer daarvan verlof te verleen om sekere lande daarin gespesifiseer, te besoek: visums aanvra om vyf lande te besoek • toegang tot ŉ land geweier word omdat jy nie ŉ visum het nie. Bron: Handwoordeboek van die Afrikaanse Taal (HAT)